Leideleng

Leideleng ass eng lëtzebuergesch Uertschaft a Sëtz vun der Gemeng mat deem selwechten Numm. Leideleng gëtt vun den Awunner op Lëtzebuergesch "Lëdeleng" genannt. 

Geschicht

Fir d'éischt gëtt Leideleng am Joer 786  als Lullingas ernimmt. Aner Variante sinn 1096: Luolinga, 1128: Ludelinga, 1145: Ludelinga an 1222: LullingenLeideleng op der Alemannescher Wikipedia.

 Geographie 
 Duerfzentrum: 324 Meter NN, d'Leidelenger Kierch

Verschiddenes
E Leidelenger Erfinder war de Jean EntenichDe Jean Entenich op industrie.lu.

Um 20 Frang Schäin vun 1930Dëse Schäin war am Gebrauch bis en 1939 duerch eng Mënz ersat gouf. gesäit een e Bauer, dee säi Land plout. De Leidelenger Bauer op dem Bild ass de Léopold Michels op sengem Aker an der Géigend vum SchléiwenhaffRécksäit vum 20 Frang Schäin Den Zeecheprofesser Pierre Blanc hat dëst Bild vun enger Foto ofgezeechent an d'Landschaft am Hannergrond verännert. Déi ursprénglech Foto gouf et och als Postkaart.

 Neie Waassertuerm 
Mat enger Héicht vun 58 m ass d'Gebai mam neie Waassertuerm, dat tëscht der Escher Autobunn an der Leidelenger Aktivitéitszon "am Bann" steet, eent vun den zéng héchste Gebaier am Land. Dësen neie Waassertuerm versuergt zesumme mat dem ale Waassertuerm, deen op der selwechter Héicht am „Hueschterterbësch" steet, den Zentrum vu Leideleng (Drockzon 1). Allen zwéin hunn e Volume vu 500 Kubikmeter. De Schléiwenhaff (Drockzon 2) gëtt duerch den ënneschte Behälter mat sengen 900 Kubikmeter Waasser versuergt.

De Projet gouf matfinanzéiert vun der Europäescher Unioun am Kader vum "Fonds Européen de Développement Régional", dem "FEDER".

Ugefaange mat Baue gouf de 14. Juli 2005 a fäerdeg gouf en den 13. Juni 2008 Broschür vum neie Waassertuerm. Fir dëse Projet krut den Architektebüro Schemel|Wirtz de Prix luxembourgeois d'architecture 2011.

 Biller 

 Kuckt och 
 Kierch Leideleng
 Monument aux morts Kapell Leideleng
 Eech um Schléiwenhaff
 Eech am Mouerbësch

 Um Spaweck 

 Offiziell Säit vun der Gemeng Leideleng

 Leidelenger Cercle Culturel
 Syvicol
Websäit vun de Leidelenger Pompjeeën

Kategorie:Uertschaften zu Lëtzebuerg